English: I'd just like to ask some questions and raise some issues with regard to some of the budget negotiations with Plaid Cymru. I would like to echo what has been said already: as somebody who has been here for 10 years now, I think it's important that we try to find common ground where we can, and utilise our abilities as politicians to come up with solutions as well as to scrutinise. Therefore, I welcome in this budget deal the £30 million investment that was announced for the creation of a new power plant for Tata. This has been something that has been campaigned on for quite some time by local activists and politicians of different colours and I think that this is something that we should be proud of. I would like to have some more information as to whether the Welsh Government has talked to Tata about this particular commitment, particularly in relation to the other investment that Tata has promised to the unions and to the workforce. I think it's important, if the Welsh Government are providing £30 million of investment for a plant of this nature, that we find the money from Tata for the rest of it and that we ensure that Tata are committed to the area. I think this shows a clear sign that that is the case, but I think that it is important, especially with changes to the pension fund and the potential joint venture, that we see it in light of Tata being here for the long term. I was wondering whether the Cabinet Secretary could also confirm that other funding commitments made by the Welsh Government, amounting to almost £13 million, will not be affected by this announcement in relation to Tata Steel. But I would like to put on record my thanks for putting this as a priority. My other question is in relation to the journalism fund. Again, I'm very thankful for that - £100,000 for one year and £100,000 for the second year. I've already been speaking to people in the sector about what that would mean. So, I'm wondering how the sector can help to shape that and to ensure on record that that fund would be for hyperlocal journalists and not for large-scale media organisations that may already be benefitting from another scheme - the BBC scheme, for example. I would want this to be specifically for start-ups so that, for example, the Port Talbot MagNet in my area would not have ended, it would have been able to have been sustainable. That's the type of thing we really need to ensure for a natural and grass-roots journalism sector in Wales to flourish. With regard to the investment in music in education, I believe it's £2 million over two years. That's something, again, that I'm very grateful for. Again, how can we be involved in shaping where that funding goes and how it's spent? As you will know, the committee that I chair have carried out an investigation into music in education and we're coming up with our final conclusions. I'm sure people from all parties here in the Chamber would be willing to come up with ideas for how that money can be spent in the most efficient way so that we're not duplicating work that's already being done on the ground. To finish, I'd like to say also that I'm welcoming of the £14 million extra for mental health. While I think that mental health has been supported more in recent years, it's always to be welcomed. What I'd like to see happening is - we're talking about the budget and we're talking about money, but, ultimately, sometimes I think it's about how we use the money we've got in a better way. So, even though this is new money, how can we change structures and how things work within mental health so that it is truly reflective of what people need on the ground? The one example I'll give is perhaps we could think about this money going into mental health support for the BME community and asylum seekers. I was, again, I mentioned, last week with people from the BME community in Swansea, and they were saying that some people are being refused access to GPs simply because the GPs are refusing to get a translator there. We've had an asylum seeker commit suicide a few weeks ago in Swansea because of not being able to access treatment. So, if we're going to think about how we use this money creatively, can we think of it with that in mind? I'd just like to finish by echoing Rhun's point with regard to Supporting People. I don't want to have an argy-bargy about who kept Supporting People but I want to thank the negotiating team for keeping that money, because I, in the last few weeks, have met lots of different people from lots of different walks of life who will be very, very happy with today's announcement. That's what it's about for me. People can say what they like, but, actually, that will mean that there will still be people helping those who are in crisis situations on the front line. So, if all I can appeal for is, when we're discussing this in future years, that they don't feel that every year their budget is threatened and that they can have some comfort in the system for future years - [Interruption.] Well, I'd love to stop austerity, Lee. I'm not criticising you in this regard. I'm just saying if we can perhaps have a conversation so that they feel that they're part of ongoing discussions with the Welsh Government and that we can make sure that that programme is supported in the future.
Welsh: Fe hoffwn i ofyn ambell gwestiwn a chodi rhai materion ynglŷn â rhai o'r trafodaethau cyllidebol â Phlaid Cymru. Hoffwn adleisio'r hyn a ddywedwyd eisoes: a minnau wedi bod yma ers 10 mlynedd bellach, rwy'n credu ei bod hi'n bwysig inni geisio dod o hyd i dir cyffredin lle y gallwn ni, a defnyddio ein galluoedd fel gwleidyddion i ddod o hyd i atebion, ynghyd ag i graffu ar bethau. Felly, rwy'n croesawu yn y cytundeb cyllideb hwn y buddsoddiad o £30 miliwn a gyhoeddwyd ar gyfer creu gorsaf ynni newydd ar gyfer Tata. Mae hyn yn rhywbeth y bu ymgyrchwyr lleol a gwleidyddol o wahanol bleidiau yn ymgyrchu amdano ers cryn amser a chredaf fod hyn yn rhywbeth y dylem ni fod yn falch ohono. Hoffwn gael mwy o wybodaeth ynghylch pa un a yw Llywodraeth Cymru wedi siarad â Tata ynghylch yr ymrwymiad penodol hwn, yn enwedig mewn cysylltiad â'r buddsoddiad arall y mae Tata wedi ei addo i'r undebau ac i'r gweithlu. Rwy'n credu ei bod hi'n bwysig, os yw Llywodraeth Cymru yn buddsoddi £30 miliwn ar gyfer gorsaf o'r math hwn, ein bod yn sicrhau'r arian gan Tata ar gyfer y gweddill ohoni, a'n bod yn sicrhau bod Tata wedi ymrwymo i'r ardal. Rwy'n credu bod hyn yn dangos arwydd clir bod hyn yn wir, ond rwy'n credu ei bod hi'n bwysig, yn enwedig gyda newidiadau i'r gronfa bensiwn a'r gyd-fenter bosibl, ein bod yn gweld hyn yng ngoleuni presenoldeb Tata yma ar gyfer y tymor hir. Roeddwn yn meddwl tybed a allai Ysgrifennydd y Cabinet gadarnhau hefyd na fydd y cyhoeddiad hwn o ran Gwaith Dur Tata yn effeithio ar ymrwymiadau ariannol eraill a wnaed gan Lywodraeth Cymru, sydd bron iawn yn £13 miliwn. Ond fe hoffwn i gofnodi fy niolch am wneud hyn yn flaenoriaeth. Mae fy nghwestiwn arall yn ymwneud â'r gronfa newyddiaduraeth. Unwaith eto, rwy'n ddiolchgar iawn am hynny - £100,000 am un flwyddyn a £100,000 am yr ail flwyddyn. Rwyf eisoes wedi bod yn siarad â phobl yn y sector am yr hyn y gallai hynny ei olygu. Felly, rwy'n meddwl tybed sut y gall y sector helpu i lunio hynny ac i sicrhau ar goedd y byddai'r gronfa honno ar gyfer newyddiadurwyr lleol ac nid ar gyfer sefydliadau cyfryngol mawr a allai fod eisoes yn elwa ar gynllun arall - cynllun y BBC, er enghraifft. Fe hoffwn i i hyn fod yn benodol ar gyfer pobl sy'n ymsefydlu yn y maes fel na fyddai, er enghraifft, Port Talbot MagNet yn fy ardal i wedi dod i ben, byddai wedi gallu bod yn gynaliadwy. Dyna'r math o beth sydd ei wirioneddol angen arnom ni i i sicrhau bod sector newyddiaduraeth naturiol a llawr gwlad yn ffynnu yng Nghymru. O ran y buddsoddiad mewn cerddoriaeth ym myd addysg, credaf ei fod yn £2 filiwn dros ddwy flynedd. Mae hynny, unwaith eto, yn rhywbeth yr wyf i'n ddiolchgar iawn amdano. Unwaith eto, sut gallwn ni fod yn rhan o lunio lle mae'r arian hwnnw'n mynd a sut y caiff ei wario? Fel y gwyddoch chi, mae'r pwyllgor yr wyf i'n ei gadeirio wedi cynnal ymchwiliad i gerddoriaeth mewn addysg ac rydym ni wrthi'n llunio ein casgliadau terfynol. Rwy'n siŵr y bydd pobl o bob plaid yma yn y Siambr yn barod i feddwl am syniadau ynglŷn â sut y gellir gwario'r arian hwnnw yn y modd mwyaf effeithlon fel na fyddwn ni'n dyblygu gwaith sydd eisoes yn cael ei wneud ar lawr gwlad. I orffen, fe hoffwn i ddweud hefyd fy mod i'n croesawu'r £14 miliwn ychwanegol ar gyfer iechyd meddwl. Er fy mod i'n meddwl y bu mwy o gefnogaeth i iechyd meddwl yn y blynyddoedd diwethaf, mae croeso i hynny bob amser. Yr hyn yr hoffwn i ei weld yn digwydd yw - rydym ni'n sôn am y gyllideb ac rydym ni'n sôn am arian, ond, yn y pen draw, rwy'n credu bod hyn yn ymwneud â sut yr ydym ni'n defnyddio'r arian sydd gennym ni mewn ffordd well. Felly, er mai arian newydd yw hwn, sut gallwn ni newid strwythurau a sut mae pethau'n gweithio yn y maes iechyd meddwl fel bod hyn yn wirioneddol adlewyrchu'r hyn sydd ei angen ar bobl ar lawr gwlad? Yr un enghraifft a roddaf yw efallai y gallem ni feddwl ynglŷn â rhoi'r arian hwn i roi cefnogaeth iechyd meddwl i'r gymuned bobl dduon a lleiafrifoedd ethnig a cheiswyr lloches. Unwaith eto, fel y soniais i, roeddwn i yr wythnos diwethaf gyda phobl o'r gymuned bobl dduon a lleiafrifoedd ethnig yn Abertawe, ac roedden nhw'n dweud bod rhai pobl yn cael eu troi ymaith rhag cael gweld meddygon teulu dim ond oherwydd bod y meddygon teulu yn gwrthod cael cyfieithydd yno. Ychydig wythnosau yn ôl cyflawnodd ceisydd lloches hunanladdiad yn Abertawe oherwydd na allai gael triniaeth. Felly, os ydym ni am ystyried sut yr ydym ni'n defnyddio'r arian hwn yn greadigol, a gawn ni feddwl amdano gyda hynny mewn golwg? Fe hoffwn i orffen trwy adleisio sylw Rhun o ran Cefnogi Pobl. Nid wyf eisiau dadl fawr ynghylch pwy a sicrhaodd fodolaeth Cefnogi Pobl ond rwyf eisiau diolch i'r tîm trafod am gadw'r arian hwnnw, oherwydd, yn ystod yr wythnosau diwethaf, rwyf wedi cwrdd â llawer o bobl wahanol o bob cefndir a fydd yn hapus iawn, iawn â chyhoeddiad heddiw. Dyna beth yw ystyr hyn i mi. Gall pobl ddweud yr hyn a fynnon nhw, ond, mewn gwirionedd, bydd hynny'n golygu y bydd pobl yn dal ar y rheng flaen yn helpu'r bobl hynny sydd mewn sefyllfaoedd argyfyngus. Felly, os mai'r cwbl y gallaf i apelio amdano yw, pan fyddwn yn trafod hyn yn y dyfodol, nad ydynt yn teimlo bod eu cyllideb o dan fygythiad bob blwyddyn ac y gallant gael rhywfaint o gysur yn y system ar gyfer y blynyddoedd i ddod - [Torri ar draws.] Wel, byddwn i wrth fy modd yn cefnu ar gyni, Lee. Nid wyf yn eich beirniadu yn hyn o beth. Dim ond dweud yr wyf i pe gallem ni gael sgwrs o bosib fel eu bod yn teimlo eu bod yn rhan o drafodaethau parhaus â Llywodraeth Cymru ac y gallwn ni sicrhau y cefnogir y rhaglen honno yn y dyfodol.